Diari Oficial de la Generalitat Valenciana


Sumari del DOGV 1886, del 21-10-1992 (1992/826157)

ORDRE de 25 de setembre de 1992, de la Conselleria d'Economia i Hisenda, per la qual acorda l'adquisicions per la Generalitat Valenciana d'una parcel.la rústica situada a Carcaixent (València), partida del Barranquet, amb una superfície de tres fanecades i tres quartons.
-------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/09/25/(1)/dof/vci/html**

### Dades del document

Número de DOGV
:   1886

Data del DOGV
:   21-10-1992

Secció del DOGV
:   DISPOSICIONS GENERALS

Número del document
:   1992/826157


Data del document
:   25-09-1992

Organisme emissor
:   Conselleria d'Economia i Hisenda

Tipus de document
:   Ordre

Ordre de 25 de setembre de 1992, de la Conselleria d'Economia i Hisenda, per la qual acorda l'adquisició per la Generalitat Valenciana d'una parcel·la rústica situada a Carcaixent (València), partida del Barranquet, amb una superfície de tres fanecades i tres quartons.  
La Direcció General d'innovació i Promoció Agrària de la Conselleria d?agricultura i Pesca ha proposat l'adquisició per la Generalitat Valenciana d'una finca rústica situada a Carcaixent (València), partida del Barranquet, amb una superfície de tres fanecades i tres quartons, per a aconseguir una ampliació en l?explotació del Centre de Capacitació Agrària d'aquesta localitat.  
La necessitat de l'adquisició es justifica amb la finalitat de desenvolupar els plans de treball previstos pel Centre de Capacitació Agrària de la localitat de Carcaixent, tant en la línia d'experimentació com en la capacitació de joves agricultors i d'agricultors professionals.  
Per això i d'acord amb el que es disposa en l'article 30 de la Llei 3/1986, de 24 d'octubre, de Patrimoni de la Generalitat Valenciana, i amb les valoracions i els informes que consten en l?expedient,  
ORDENE  
Article primer  
Acordar l'adquisició, mitjançant contractació directa, a títol onerós i en virtut de compra-venda, de la parcel·la rústica que a continuació es descriu:  
Rústica. Terra d'hort, regadiu, plantada de tarongers, amb dret per al reg al pou, sénia i bassa del tot de la finca de la qual aquesta extensió formava part, a la cosa que hi ha i a les altres servituds d'aquesta, en la partida del Barranquet, terme de Carcaixent. Superfície: trenta-una àrces i setze centiàrees, equivalents a tres fanecades i tres quartons. Confronta: segons el títol: nord i oest, amb terres del marquès de Colomina; sud, amb el camí de la partida, i est, amb terres de Pascual Tomàs.  
La finca descrita figura inscrita en el Registre de la Propietat d'Alzira a nom de la Sra. Josefa Martínez Gómez, al tom 374, llibre 62 de Carcaixent, foli 204, finca 1341, inscripció sisena.  
Article segon  
La finca rústica esmentada es troba lliure de càrregues i gravàmens.   
La compra, que necessàriament es formalitzarà en escriptura pública, es realitzarà per un preu de dos milions seixanta-dues mil cinc-centes pessetes (2.062.500 PTA).  
Les despeses i els impostos que se'n deriven seran abonats per les parts, segons la llei.  
Article tercer  
El Servei de Patrimoni de la Direcció General de Tributs i Patrimoni realitzarà els tràmits necessaris per a fer efectiu el que es disposa en aquesta ordre.  
València, 25 de setembre de 1992. - El Conseller d'Economia i Hisenda- Antoni Birlanga i Casanova.


Còpia Permalink ELI